FI Euroopan unionin virallinen lehti CE 78/449

(2004/C 78 E/0472)

KIRJALLINEN KYSYMYS E-3112/03

esittäjä(t): Giacomo Santini (PPE-DE), Elena Paciotti (PSE), Luciana Sbarbati (ELDR), Giovanni Pittella (PSE), Generoso Andria (PPE-DE), Enrico Ferri (PPE-DE), Carlo Fatuzzo (PPE-DE), Gianfranco Dell'Alba (NI), Roberta Angelilli (UEN), Stefano Zappalà (PPE-DE), Paolo Pastorelli (PPE-DE), Antonio Di Pietro (ELDR), Mauro Nobilia (UEN), Sebastiano Musumeci (UEN), Michl Ebner (PPE-DE), Roberto Bigliardo (UEN), Catherine Guy-Quint (PSE), Adriana Poli Bortone (UEN), Fiorella Ghilardotti (PSE), Monica Frassoni (Verts/ALE), Franz Turchi (UEN), Massimo Carraro (PSE), Guido Bodrato (PPE-DE), Francesco Musotto (PPE-DE), Vincenzo Lavarra (PSE), Vitaliano Gemelli (PPE-DE) ja Giovanni Fava (PSE) komissiolle

(22. lokakuuta 2003)

Aihe: EU:n tiedotuspolitiikka. Maaseudun EU-tietokeskuksien ja Eurooppatietopisteiden (Info Point Europe, IPE) oikeusperusta. Toiminta-avustuksen maksamisen tarve vuodeksi 2004

— Euroopan parlamentti on monta kertaa korostanut, miten tärkeitä EU:n jäsenvaltioihinsa luomat verkostot, kuten maaseudun EU-tietokeskukset ja Eurooppatietopisteet (Info Point Europe, IPE), ovat tiedotus- ja viestintäpolitiikassa.

— Komission tiedonannoissa (1) verkostot arvioidaan äärettömän arvokkaiksi, ”sillä niillä on runsaasti kokemusta ja ne voivat toimia joustavasti erittäin lähellä kansalaisyhteiskuntaa ja kansalaisia”.

— Komissio on aina tukenut mainittua politiikkaa. Tämän todistaa esimerkiksi puheenjohtaja Romano Prodin joidenkin parlamentin jäsenten esittämään kirjalliseen kysymykseen (E-2357/02 (2)) 27. syyskuuta 2002 antama vastaus, jossa hän toteaa Euroopan unionin harjoittaman politiikan ja toteuttamien hankkeiden ymmärtämisen lisääntyneen tiedotusverkostojen kautta.

Lehdistö- ja viestintäpääosasto on 29. syyskuuta 2003 päivätyssä kirjeessään ilmoittanut kansallisille verkostoja hoitaville tahoille aiemmista tiedoista poiketen, että sopimuksen uudistaminen vuodeksi 2004 ei anna enää oikeutta tukeen mutta että tulevaisuudessa komissio arvioi uusia yhteistyömuotoja 1. tammikuuta 2003 voimaan tulleiden varainhoitoasetusten N:o 1605/2002 (3) ja N:o 2342/2002 (4) takia.

Tämä uusi ja odottamaton tilanne asettaa kyseenalaiseksi verkostojen toiminnan jatkuvuuden ja se joka tapauksessa vähentää huomattavasti niiden mahdollisuutta käydä vuoropuhelua kansalaisten kanssa EU:n historian kriittisimmillä hetkillä, jolloin mainitusta mahdollisuudesta olisi erityisesti hyötyä.

— Eikö komissio katso aiheelliseksi huolehtia siitä, ettei EU:n tiedotusverkostojen vuosikausia kestäneen toiminnan aikana luotuja suhteita, yhteyksiä, tietämystä sekä aineellista ja aineetonta omaisuutta hävitetä, tekemällä ehdotuksen oikeusperustasta, joka antaa oikeushenkilön aseman ja jonka perusteella muutenkin voitaisiin katsoa, että maaseudun EU-tietokeskukset ja Eurooppatietopisteet ovat hyväksynnän saaneita tai yhteisön elimiä neuvoston asetuksen N:o 1605/2002 54, 55 tai 185 artiklan nojalla?

— Aikooko komissio myöntää varoja vuodeksi 2004 budjettikohtaan 16 5 01, josta on jo pitemmän aikaa rahoitettu tietopalvelukeskuksia tai -pisteitä ja näin osoittaa rankaisun sijaan arvostusta tämän alan hyväksi vuosikausia tehdylle työlle?

(1) KOM(2001) 354 lopullinen ja KOM(2002) 350 lopullinen.

(2) EUVL C 92 E, 17.4.2003, s. 158.

(3) EYVL L 248, 16.9.2002, s. 1.

(4) EYVL L 357, 31.12.2002, s. 1.